
Pultrudált profilok ragasztott kötéseinek vizsgálata

Napjainkban a nyersanyaghiány egy jellegzetes probléma, amely az ipar minden területén jelentkezik. A piacvezető vállalatok fejlesztésük jelentős kapacitását ennek a problémának a megoldására fordítják. A pultrúziós technológiával gyártott üvegszál erősítésű kompozitok rendkívül kedvező tulajdonságokkal rendelkeznek. Ezen tulajdonságok alkalmassá tehetik őket az ipar bizonyos területein a hagyományos anyagok (acél, alumínium, stb) leváltására. Az előnyös tulajdonságaik ellenére ezen anyagoknak a piaci térnyerése jelenleg korlátozott a hagyományos építőanyagokkal szemben. Térnyerésükben akadályozó tényező a kiforrott, méretezhető kötéstechnológia hiánya. Dolgozatunkban ezen anyagoknak a ragasztott kötéseit fogjuk vizsgálni. Célunk különféle felületkezelési módszerek alkalmazásával a kötéstechnológia javítása. Ragasztási ajánlások kidolgozása.



